b'\n_START_ARTICLE_\nMartiniques flagg\n_START_PARAGRAPH_\nMartiniques flagg er den franske trikoloren, ettersom Martinique er et fransk departement og f\xc3\xb8rer dette p\xc3\xa5 lik linje med alle andre departementer. \xc3\x98yas regionr\xc3\xa5d (Conseil R\xc3\xa9gional) og departementsr\xc3\xa5d f\xc3\xb8rer hver sine flagg der de respektive logoer er satt p\xc3\xa5 hvit duk.\n_START_SECTION_\nMartiniques uoffisielle flagg\n_START_PARAGRAPH_\nUt over trikoloren benyttes et tradisjonelt, men uoffisielt flagg for Martinique. Dette er basert p\xc3\xa5 Frankrikes gamle handelsflagg: Bl\xc3\xa5 duk med hvitt kors. I tillegg sitter en L-formet hvit slange i hvert av dukens fire felter. Flagget ble til i 1766, da som s\xc3\xa6rlig handelsflagg for de franske koloniene Martinique og Saint Lucia.'